tomron87/hebrew-wikipedia-sentences-corpus huggingface dataset:
פארק החפרנים – החפרנים משיקים פארק שעשועים נושאי (פארק הפטריות, פארק הפחמן, פארק הסוכר וכו'), לאחר שפארק הדינוזאורים יצא מכלל שליטה.
רחלי רוטנר מדווחת ממסיבת העיתונאים של השקת הפארק החדש, דודו ארז (מנהל הפארק) מכריז על השקת הפארק, ומבטיח שהפעם – שום דבר הפעם לא יכול להשתבש.
אחרי כמה דקות הוא מתבדה, כשבכל פעם הפארק יוצא מכלל שליטה.
תשובה קצרה לשאלה ארוכה – אחת משאלות הצופים המופנות לדודו, אשר נותן ליובל או לרחלי לענות עליה בתשובה מסכמת במילה אחת בלבד או במשפט אחד.
הפינה היא מעין פינת המשך ל"שאלות שהתשובה עליהן היא לא" מהעונה הראשונה.
פרסומת מזויפת אחת וחזרנו – טל מוסרי מככב בפרסומת למוצר פיקטיבי עם רקע יפה, ומתנגנת מנגינה.
טקס פרסי העולם – פרודיה על טקסי חלוקת פרסים.
דודו ארז ורחלי רוטנר מכריזים על זוכה מבין ארבעה מועמדים, ויובל סגל מגיע לקבל את הפרס בשם הזוכה.
למשל: פרס לחיה המהירה בעולם, פרס לחיה הוותיקה בעולם ועוד.
עושים צחוק – פרודיה על תוכניות פאנל קומיות.
בכל תוכנית מתארחים הסטנדאפיסט הפיקטיבי מני גנרי (יגאל שפירא, עורך התוכנית), הסטנדאפיסט יובל סגל קידר, ופנטומימאית (תמר עמית יוסף המוצגת בכל פעם בשם אחר).
מני גנרי מספר את הבדיחה הקבועה שלו (על תא כפפות ברכב) וזוכה לתשואות המנחה (דודו ארז) והקהל, ויובל מספר בדיחה תוך שימוש בקונבנציה מדעית, המוכחת על ידי מי שבמקרה בכל פעם נמצא באולפן דר אבי סייג ממכון דוידסון.
הפינה היא מעין פינת המשך ל"צחוק מהעובדה" מהעונה השנייה.
מירבליאו – פרודיה על התוכנית "גלילאו" – מירב מנחה תוכנית מדע וידע שבה מוצגות עובדות שאינן מדויקות, דודו ארז נכנס לאולפן של מירבלאו, ומתקן אותה.
מירב מגרשת אותו, ועורכת בסוף כל פינוי ניסוי מדעי טריוויאלי, כמו למשל: הידעתם שאם מערבבים מים במים – זה הופך למים (פרודיה על הניסויים המדעיים הכביכול מבדרים).
משפט הסיום הקבוע של מירב: "מי היה מאמין שמדע יכול כל כך לבדר." הפינה צולמה באולפן המקורי של התוכנית "גלילאו" (הסמוך לאולפן "החפרנים").
החידה של הצ'ייסר – מדי פעם במשדר פרסמו חידה שחד הצ'ייסר.
ראפ על פוליטיקה – המשך לפינת באטל אבולוציה – איתי לוקץ' עונה על שאלה פוליטית בעזרת ראפ.
הנרדפים – מבוסס על השעשועון "המרדף" שמשודר בכאן 11. דודו ארז מנחה שעשועון שבו "נבחרים" יובל ומירב מהקהל.
דודו מסביר את חוקי השעשועון: יובל צריך לבחור מתחרה באקראי מגלגל מתחרים (הוא תמיד בוחר באיתי הרמן), ולאחר מכן דודו שואל שאלה שקשורה לפוליטיקה.
מי שעונה נכונה מנצח ולא מקבל כלום, לעומת זאת, לעברו של מי שמפסיד משחררים נמר.
איתי הרמן עונה נכונה, והנמר משוחרר באולפן.
יובל ומירב בורחים מהנמר, אך גם דודו ואיתי נמלטים.
חפרנים בריבוע – פרודיה על "מסע בין כוכבים" ו"אבודים בריבוע".
החללית החפרנטרפרייז עוברת ליד כוכב הלכת זורג ועוזרת לבני הזורג לפתור בעיות.
בסופו של דבר הזורג משמידים את החפרנטרפרייז.
פינת המשך ל"מסע מיותר בין כוכבים" מהעונה השישית.
חפרני בית העץ – החפרנים עורכים ניסוי מדעי חברתי עם ילדי בית העץ כנסיינים.
להציל את חיות הבד – פרודיה על "פרפר נחמד" ו"להציל את חיות הבר" בהשתתפות בץ ונולי.
פינת הסקרים – מירב מביאה סקרים חסרי פשר.
התפרצות לשידור – יובל מתפרץ לשידור על פרט תפל שאינה קשורה לבחירות, ודודו נוזף בו.
משאל רחוב מזויף – כמה ימים לפני הבחירות דודו ארז ירד לשאול אנשים מהרחוב שאלות קומיות בסגנון הפינה הישנה שלו בארץ נהדרת, וביקש מהם להעמיד פנים שהיום יום הבחירות.
החנוכייה הלאומית של ארצות הברית היא חנוכייה הממוקמת ברביע הדרום מזרחי של האליפסה (פארק הממוקם דרומית לבית הלבן) שבוושינגטון, בירת ארצות הברית.
החנוכייה הודלקה לראשונה בשנת 1978 על ידי נשיא ארצות הברית ג'ימי קרטר, ומאז היא מודלקת בחג החנוכה מדי שנה בשנה על ידי שלוחי חב"ד ובהשתתפות נשיא ארצות הברית.
עם השנים הוגדלה החנוכייה, וכיום גובהה הוא 9.1 מטרים.
בשנת 1974 רבי מנחם מנדל שניאורסון (הרבי מליובאוויטש) קרא להגדלת המודעות הציבורית בארצות הברית לחג החנוכה (המתרחש לרוב בסמוך לחג המולד, לו מודעות ציבורית רבה מאוד בארצות הברית).
בראשית פעילותו בעניין זה זכה רבי מנחם מנדל שניאורסון לביקורת רבה של ארגונים ליברליים יהודיים בארצות הברית.
בשנת 1979 הציע הרב אברהם שם טוב, חסיד חב"ד, להקים את החנוכייה בחזית הבית הלבן.
מזכיר הפנים של ארצות הברית, ססיל ד.
אנדרוס התנגד להצעה ולא התיר את הקמת החנוכייה, בטענה כי הדבר סותר את התיקון הראשון לחוקת ארצות הברית, אולם לאחר התעקשותו של הפוליטיקאי היהודי סטיוארט איזנשטאט הותרה הצבת החנוכייה והדלקתה.
במהלך חג החנוכה, יצא נשיא ארצות הברית ג'ימי קרטר לסיור בפארק לפאייט, שבמהלכו הדליק את השמש של החנוכייה שהוצבה בפארק על ידי חב"ד.
אירוע זה הפך למסורת במסגרתו מדי שנה משתתף נשיא ארצות הברית בהדלקת החנוכייה, כאשר קרטר היה הראשון לעשות זאת.
בשנת 1982 הכריז הנשיא רונלד רייגן כי החנוכייה היא "החנוכייה הלאומית של ארצות הברית".
בשנת 2013 הוצבה במקום חנוכייה בגובה 9.1 מטרים, על במה שגובה 61 ס"מ.
החנוכייה ממוקמת מדי שנה מחדש על ידי שלוחי חב"ד, ואירוע הדלקתה על ידי נשיא ארצות הברית מוקרן בערוצי החדשות.
הטקס מלווה בשירי חנוכה המנוגנים על ידי תזמורת של צבא ארצות הברית.
החפרפרת (במקור "פחח, חייט, חייל, מרגל", ) היא דרמה לטלוויזיה בת שבעה חלקים משנת 1979 בהפקת ה-BBC ובבימויו של ג'ון אירווין.
המיני-סדרה היא עיבוד לספר "החפרפרת" באותו שם מאת ג'ון לה קארה שיצא לאור בשנת 1974. בסדרה מככבים אלק גינס, איאן ריצ'רדסון, מייקל ג'ייסטון, אנתוני בייט, איאן באנן, ג'ורג' סיוול ומייקל אולדרידג'.
השידור הראשון בבריטניה היה מ-10 בספטמבר עד 22 באוקטובר 1979, ובארצות הברית שודרה הסדרה החל מ-29 בספטמבר 1980.
בארצות הברית הושמטו סצנות אחדות והסדרה קוצרה לשישה חלקים.
היו גם שינויים ברצף העלילה.
בסדרה המקורית סמיילי מבקר את קוני זאקס לפני שפיטר גווילאם פורץ ל"כיכר", ואילו בגרסה האמריקנית הפכו את הסדר בהתאם להתרחשויות ברומן.
ג'ורג' סמיילי (אלק גינס) סגן ראש שירות הביון הבריטי (SIS) נאלץ לפרוש מעבודתו בעקבות "מבצע הוכחה", משימת ריגול כושלת בצ'כוסלובקיה.
הסוכן הוותיק ג'ים פרידו (איאן בנן) נשלח לפראג כדי לפגוש גנרל צ'כי, שלו פרטים מזהים על מרגל סובייטי השתול בדרגים הגבוהים ביותר של שירות הביון הבריטי, הידוע בשם "הכיכר" והשוכן בכיכר קיימברידג' שבלונדון.
המשימה נכשלה ופרידו שנורה בכתפו, נלכד, ומעונה קשות על ידי הסובייטים.
ראש השירות, הידוע רק בשם "קונטרול", מסולק במהרה ובמקומו מתמנה פרסי אלליין (אולדרידג').
לאובססיה של "קונטרול" לגבי החפרפרת הסובייטית אין שותפים בקרב אנשי "הכיכר".
נהפוך הוא, הבריטים מאמינים שסוכן משלהם פועל ב"מרכז המוסקובאי", ומעביר להם מידע סודי ביותר במבצע ששם הקוד שלו הוא "מבצע כישוף".
החששות לגבי החפרפרת מתעוררים שוב כשסוכן בשם ריקי טאר שנעלם בפורטוגל, חוזר לאנגליה עם ראיות חדשות המגבות את התאוריה של קונטרול, אבל זהותו של האיש אינה ידועה.
קונטרול צמצם את רשימת החשודים לארבעה – רוי בלאנד, טובי אסטרהאזה, ביל היידון ופרסי אלליין – שלכולם תפקידים בכירים בכיכר.
מכיוון שלמרגל הסובייטי הסמוי יש השפעה ניכרת בכיכר, הבריטים אינם יכולים לסמוך על אנשי השירות בחשיפת החפרפרת, ואפילו לדעת על עצם החקירה.
במקום זאת נקרא סמיילי לפתוח בחקירה ולגלות את החפרפרת.
בהנחייתו של אוליבר לאקון, תת-שר לענייני מודיעין, מתחיל סמיילי לחקור בחשאי את האירועים של "מבצע הוכחה", שלדעתו יובילו אותו לזיהוי החפרפרת, ששם הקוד שלה הוא "ג'רלד".
בעזרתו של בן החסות שלו, גווילאם, חושף סמיילי מזימה מחוכמת וגם מעשה של בגידה במולדת, בשירות ובחברים.
לפני תחילת הצילומים ביקש אלק גינס מג'ון לה קארה להציג אותו בפני מרגל אמיתי שיסייע לו בהכנות לתפקיד.
לה קארה הזמין את גינס לארוחה עם סר מוריס אולדפילד שהיה ראש שירות הביון בשנים 1973 עד 1978. במהלך הארוחה בחן גינס בדקדקנות את התנועות והגינונים של סר מוריס, כדי להשתמש בהם בהופעתו.
אתרי הצילומים של הסדרה היו בגלאזגו שבסקוטלנד, אוניברסיטת אוקספורד באוקספורדשייר, בבית הספר "ברדון" במחוז גלוסטרשייר (שם מלמד הדמות ג'ים פרידו), ובעיר לונדון.
המוזיקה המלווה את רשימת הקרדיטים בסיום כל פרק היא עיבוד של "נונק דימיטיס" ("אדוני, עתה הרשה לעבדך למות בשלום") מתוך סידור התפילה הכללי.
את הלחן כתב ג'פרי בורגון לעוגב, לחצוצרה ולקול טרבל .
בורגון זכה בפרס איבור נובלו לשנת 1979 על לחן זה.
השיר דורג בין עשרת הגדולים במצעד הסינגלים הבריטי.
החממה הפדגוגית היא פלטפורמה של המזכירות הפדגוגית במשרד החינוך, לפיתוח רעיונות ויוזמות להעמקת הלמידה ולגיוון ההערכה בבחינות הבגרות ובלמידה.
פלטפורמת החממה הפדגוגית מאפשרת לקהילת אנשי החינוך: מנהלים, מורים ומפקחי מקצועות הנלמדים במערכת החינוך (א'-יב') להציע יוזמות ממירות-בגרות או להצטרף ליוזמות קיימות.
הפלטפורמה נבנתה בשיתוף אנשי אקדמיה כגון: פרופסור יורם הרפז ופרופסור ענת זוהר.
מייסד החממה הפדגוגית הוא ד"ר משה וינשטוק.
התוכנית ללמידה משמעותית מובילה למהלך של שינוי בתהליכי הוראה, למידה והערכה, שמטרתו להפוך את חוויית הלמידה לרלוונטית, מעוררת מעורבות רגשית ומעודדת אקטיביות בלמידה בקרב התלמידים.
בעקבות כך נולדו בשיח החינוכי יוזמות המקודמות ממטה משרד החינוך וגם העולות מהשטח – מבתי הספר.
בתוך התהליך של הטמעת השינויים מתרחשת קבלה ובחינה מתמדת של משובים מהשטח.
מורים מנוסים וצעירים יכולים לתרום להטמעה מוצלחת דרך מתן משוב ובאמצעות הצעת יוזמות מקומיות שיוכיחו הצלחה בבתי הספר.
החממה הפדגוגית מספקת תשתית ליצירת דיאלוג פורה בין המזכירות הפדגוגית לבין המנהלים והמורים הנמצאים בחזית החינוכית.
תשתית זו באה לטייב את התהליך, לתעד יוזמות מקומיות מוצלחות ולהפיץ אותן לבתי ספר נוספים.
מטרות החממה הפדגוגית הן לשפר את ההוראה והלמידה בכיתה כך שיקדמו ידע, שיתרחש בהם מפגש עם התכנים, שיכללו מעורבות, הפנמת ערכים והשפעה על התפתחות אישיותו של התלמיד.
להפוך את התלמיד מפסיבי לאקטיבי, לעודד את המורים ליוזמות פדגוגיות, לחזק את כישוריהם של התלמידים להתמודדות עם אתגרים ממציאות חייהם, ובנוסף לאפשר למידה מהתנסות שתהווה למידה חווייתית וערכית.
עמ"ר - שילוב ערכים מעורבות ורלוונטיות בבחינות הבגרות והמיצ"ב.
ברוב בחינות הבגרות ישולבו, בהיקף של לפחות 5 נקודות, שאלות מסדר חשיבה מסדר גבוה העוסקות בערכים, מעודדות מעורבות אישית והן רלוונטיות לתלמיד.
במסגרת תוכנית זו מורים ותלמידים יכולים להמיר בגרות במקצועות החובה בהערכה חלופית כגון למידה בדרך החקר, למידה מבוססת פרויקטים, תלקיט ועוד.
התוכנית משלבת היבחנות בית ספרית בהיקף של 50% וחלופה בהערכה הממירה 50%.
כתיבה והפעלה של תוכנית לימודית ייחודית כדרך למימוש ולהעצמה של אוטונומיה פדגוגית בבית הספר.
תוכנית לימודים ייחודית מאפשרת למורים בחטיבה העליונה לפתח וללמד תוכנית לימודים בתחום דעת נבחר ולבחון את תלמידיהם בבחינת בגרות שנכתבת ונבדקת על-ידם.
החל משנת תשע"ז פיתחה והפעילה המזכירות הפדגוגית מערך בחינות בגרות מתוקשבות במקצועות החובה: היסטוריה ממלכתי, לשון, תנ"ך ממלכתי, ספרות ממלכתי דתי ועברית לדוברי ערבית.
מהלך זה הגיע לאחר הפעלה במשך שנים רבות של בחינות בגרות מתוקשבות במקצועות בחירה כגון ביולוגיה, גאוגרפיה, היסטוריה מורחב וכימיה.
הבחינות המתוקשבות משלבות פריטים עתירי מדיה כגון סרטונים, מפות שכבתיות וסימולציות ומזמנות למידה רב-חושית, חווייתית ורלוונטית ללומדים.
מטרת המעבר להערכה מתוקשבת היא עידוד ושימוש מיטבי בטכנולוגיה בתהליכי הוראה ולמידה כחלק מהתאמת מערכת החינוך למאה ה-21.
פיתוח מקצועי מקוון – איחוד וייחוד
מודל מקוּון לפיתוח מקצועי, המכוּון ללמידה משמעותית בתחומי הדעת.
מודל זה מהווה מסלול נוסף על שני המסלולים העיקריים הקיימים:
מסלול דיסציפלינרי, שבו מורי כל תחום דעת לומדים תכנים ומיומנויות בתחום הדעת.
מסלול כללי (גנרי), חוצה דיסציפלינות, שבו עובדי הוראה עוברים תהליכי פיתוח מקצועי בנושאים חינוכיים מגוונים הכוללים גם מיומנויות הוראה-למידה.
יוזמות חדשות של תחומי דעת
במהלך שנת הלימודים תשע"ז מורים וצוותי הוראה התחילו להשתלב בחממה הפדגוגית, והציעו חלופות כדוגמת תוכנית סחל"ב בתחום הדעת היסטוריה ממלכתי, הכוללת דרכי הוראה, למידה והערכה מגוונות ואף בחינת בגרות עם חומר פתוח.
המונח החפצה מתאר הסתכלות על אדם כאל חפץ או אובייקט ללא בחינה של תכונות אופי או אישיות.
המונח החפצה מינית או אובייקטיפיקציה מינית מתאר שפיטה של אדם כאובייקט בעל אלמנטים מיניים ללא קשר לתכונות שלו.
לרוב השימוש בהחפצה נעשה על קבוצות רחבות בחברה ולאו דווקא על פרט מסוים, ומכאן שהיא מונח חברתי.
חוויות של החפצה מינית כוללות מצבים בהם גופם של אנשים או חלקים מגופם מופרדים מזהותם.
מצבים אלו מובילים להתייחסות אל האדם כאל כלי אשר נשפט על פי הפונקציה אותה הוא יכול למלא עבור אחרים.
הרעיון של החפצה מינית בכלל ושל נשים בפרט מהווה חלק חשוב מתוך התאוריות הפמיניסטיות וכן מתוך תאוריות פסיכולוגיות שונות.
נשים רבות בוחנות את ההחפצה המינית כחלק אינטגרלי מאי השוויון בין המינים.
עם זאת, קיימות ביקורות רבות אשר מעלות כי נשים מודרניות מעצימות את עצמן על ידי החפצה מינית של עצמן.
כאשר מדובר בהחפצה מינית של נשים על ידי גברים, ניתן לראות נשים כאובייקטים מיניים בהם חושקים גברים, ולא כישות שלמה כאישה.
פמיניסטיות רבות טוענות כי המדיה ועולם הפרסום הוא אשר אחראי על רוב ההחפצה המינית של הנשים.
על פי טענות אלו, המדיה מציגה את הנשים לפי איך שהגבר רוצה לראות אותן: יפות וחלשות.
הפרסום של נשים באופן מיני בא לידי ביטוי בתכנים פורנוגרפיים, בפרסומות, בתוכניות טלוויזיה, באומנות ועוד.
דוגמה להחפצת נשים בטלוויזיה היא בתחרות מלכות יופי, שם באופן מובהק מוצג אידיאל היופי הנשי אליו האישה מבינה שהיא צריכה לשאוף.
תכנים אשר עושים החפצה לנשים יוצרים לחץ על נשים לעמוד בסטנדרטים של מראה, ומובילים אותם לניתוחים פלסטיים, בעיקר ניתוח הגדלת חזה.
לעיתים קרובות, השימוש בנשים בפרסומות נעשה בצורה מחפיצה, כאשר הקשר בין המוצר לבין האישה המייצגת אותו הוא מקרי ביותר.
השיח סביב החפצת נשים קיים כבר שנים רבות.
לדוגמה, ניתן לראות כבר במאה ה-18 בצרפת דיונים סביב השאלה האם החזה של האישה הוא מתנת האל, לשם הנקה או לחלופין פיתוי חושני.
במחזה "האם האמיתית" (The True Mother), ניתן לראות כי הדמות הראשית במחזה נוזפת בבעלה על כך שהוא מתייחס אליה כאל חפץ לצורך סיפוק הצרכים המיניים שלו.
בשנים האחרונות החלו לחקור את השאלה האם המוח שלנו תופס את האישה כאובייקט מיני.
כאשר אנחנו ממקדים את הראייה על מראה מסוים, המוח שלנו יכול לתפוס את אשר רואה כתמונה שלמה או לחלופין כאובייקט - כלומר, כקובץ של הפריטים מהם הוא מורכב.
פיליפ ברנר מאוניברסיטת בריסל בבלגיה, ערך מחקר בשנת 2012 ובחן כיצד המוח האנושי תופס גברים ונשים.
על מנת לבדוק זאת, הוא הציג לנבדקים תמונות של נשים וגברים בתנוחות מיניות, כשהם לבושים בביגוד מינימלי בלבד.
הנבדקים ראו את התמונות על מסך המחשב בזו אחר זו.
חלק מהתמונות הוצגו במצב רגיל וחלקן הוצגו כשהן הפוכות.
לאחר צפייה בכל תמונה, הופיע מסך שחור ריק ולאחריו הופיעו מול הנבדק שתי תמונות.
הנבדק היה צריך לבחור איזו משתי התמונות היא זו שהוא ראה קודם לכן.
במחקר, שפורסם ב-psychological Science, נמצא שהנבדקים זיהו גברים בקלות רבה יותר כאשר התמונות שלהם הוצגו בצורה ישרה, ולא זיהו באותה קלות את אותם הגברים כשהתמונות שלהם הוצגו הפוכות.
לעומת זאת, לא הייתה לנבדקים כל בעיה לזהות נשים גם כאשר הן הוצגו הפוך.
זו למעשה הוכחה לכך שאנשים תופסים נשים בתור אובייקט ולא בתור אדם.
תוצאות המחקר היו זהות בין הגברים לנשים, וניתן להסיק ממחקר זה כי גם נשים רואות נשים אחרות כאוסף של חלקי גוף מיניים ולא כיישות שלמה.
מחקר נוסף אשר נערך בנושא זה, מצא כי נשים נוטות לתפוס את גופן כאובייקט אשר נועד למשוך תשומת לב, בעוד גברים אשר תופסים את גופם לצורך מטרת פעולה בעולם.
כאשר אישה רואה את גופה כאובייקט, זה משפיע על צורת החשיבה של האישה בנוגע לגופה.
אישה אשר רואה את גופה כאובייקט תשאל את עצמה שאלות כמו "איך אני נראית" בתדירות גבוהה יותר משאלות כמו "איך אני מרגישה".
אחד האופנים בהם אנחנו עדים להחפצה המינית של נשים היא באמצעות שימוש בפורנוגרפיה.
קתרין מקינון (Catharine Alice MacKinnon), אשר נמנית בין הפעילות הגדולות ביותר כנגד פורנוגרפיה, מגדירה פורנוגרפיה כ"הכפפה גרפית ומפורשת מינית של נשים באמצעות תמונות ו/או מילים".
על פי מקינון, הפורנוגרפיה אינה עוסקת בסקס, אלא בנשים.
כלומר, הפורנוגרפיה והאופן בו היא מציגה נשים כאובייקטים מיניים יוצרת משוואה בה נשים הן שוות ערך לסקס.
כמו כן, הנשים אשר משתתפות בפורנוגרפיה מצולמות כמוכפפות לרצון הגבר, הסרט הפורנוגרפי נעשה על פי התשוקה המינית של הגבר ובכך נשמרת ההיררכיה הלא שוויונית בין גברים לנשים.
אנדריאה דבורקין (Andrea Rita Dworkin) טענה בספרה כי גברים אשר צורכים פורנוגרפיה, תופסים את האישה כאובייקט אשר צריך לספק להם את הצרכים המיניים שלהם.
הצריכה בפורנוגרפיה והאופן בו מוצגות נשים בסרטי הפורנו ובמגזינים כאובייקטים מיניים, מוביל לתפיסה משובשת אצל גברים לפיה מותר לבצע מעשי אונס ולהטריד מינית נשים.
לפי הוגות אלו, הצריכה של הפורנוגרפיה והאופן שזה משפיעה על התפיסה של גברים את הנשים כאובייקטים מיניים יוצרת נזק ארוך טווח למעמד האישה.
עם השנים, הגוף הגברי הפך להיות יותר מוחפץ מאשר בעבר.
Wolf), הוגות פמיניסטיות, טוענות כי השחרור המיני של הנשים הוביל למעין היפוך תפקידים בין המינים וגרם לנשים להתחיל להסתכל על גברים כעל אובייקטים מיניים.
למרות שקיימת החפצה מינית של גברים, החברה אשר בוחנת בעין ביקורתית החפצה מינית של נשים, לא עושה זאת עם ההחפצה המינית של גברים.
ייתכן שעובדה זו נובעת מכך שגברים נתפסים כדמויות השולטות בחברה, ולכן הפוקוס הוא עדיין על החפצה מינית של נשים.
דוגמה להחפצה המינית של גברים ניתן לראות באחוז הפרסומות אשר משתמשות בגוף הגברי על מנת לקדם מוצרים.
37% מהפרסומות אשר מככבים בהם גברים משתמשות בגוף שלהם על מנת לקדם את המוצר אותו הן מוכרות.
כמו כן, ניכר כי לרוב, השחקנים הראשיים בסדרות הטלוויזיה ובסרטים הם שריריים ובעלי גוף גברי "אידיאלי", בעוד גברים בעלי גוף לא אידיאלי לרוב מגלמים את הדמות הקומית בסדרה.
בדומה לתופעות הלוואי אצל נשים, גם אצל גברים ההחפצה יוצרת בושה בגופם, בעיות אכילה ודחף לשלמות הגוף.
הרבה לחץ אשר מופעל על גברים הוא שהם ישתמשו בסטרואידים על מנת לעמוד בסטנדרטים אשר מציגה המדיה.
תאוריית ההחפצה (Objectification Theory) מציעה כי חוויות חוזרות ונשנות של החפצה מינית מצד החברה מובילות נשים ונערות להתייחס לעצמן בצורה מחפיצה.
כלומר, כאשר הסביבה שמה דגש על המראה הפיזי של היחיד ובפרט של האישה, נשים רבות מתחילות להתייחס כלפי עצמן כאובייקטים אשר נועדו לצפייה ומוערכים רק על פי המראה החיצוני שלהם.
הפרט בחברה יודע ומבין כי החברה בוחנת אותו על פי המראה שלו, ולכן הוא מתחיל להתעניין במראה הפיזי שלו.
במצבים בהם יש מצלמה, קהל, או צופה מהצד, ההחפצה העצמית עולה.
צורה זו, של הפנמת נקודת מבט של צופה מהצד מכונה "החפצה עצמית".
הביטוי ההתנהגותי של ההחפצה העצמית ושל אימוץ פרספקטיבה של צופה מהצד מתגלם באקט חוזר של ניטור המראה החיצוני של הגוף.
על פי תאוריית ההחפצה ניטור זה מוביל לבושה ולחרדה פנימית וכן מפחית מודעות למצבים פנימיים.
השלכות פסיכולוגיות של החפצה מינית
לפי תאוריות שונות, להחפצה המינית קיימות השפעות רבות.
ההחפצה המינית יוצרת אובססיביות מתמדת של אנשים רבים בקשר למראה החיצוני שלהן.
מבחינה חברתית, לדעת הוגים שונים, ההחפצה העצמית יוצרת לגיטימיות לאונס ולתקיפות מיניות אצל נשים.
כריסטופר דוב (Christopher Doob) מציג בכתביו כי אחד הקשיים איתם מתמודדות נשים במקום העבודה שלהן הוא הטרדות מיניות, דבר אשר עולה לאור ההחפצה המינית הרבה שקיימת בתרבות המערבית.
כמו כן, להחפצה המינית מספר השלכות פתולוגיות.
לפי תאוריית ההחפצה אחת הבעיות אשר נובעות מהחפצה עצמית היא בעיות בתפקוד המיני.
במחקרם של רייצ'ל קלוגרו ויואל תומפסון (Calogero and Thompson) משנת 2009, נבחן הקשר בין מידת ההפנמה של מסרים לגבי מראה אידיאלי כפי שהוא מוצג בתקשורת, לבין בושה ממראה הגוף וסיפוק מיני.
תוצאות המחקר הצביעו על כך שכאשר קיימת הפנמה של מסרים מכלי תקשורת נוצרת החפצה עצמית וזו מובילה לבושה ממראה הגוף.
ההחפצה העצמית והחרדה ממראה הגוף אליה היא מובילה, יוצרת אצל נשים רבות בעיות של סיפוק מיני נמוך.
הסבר אפשרי לבעיות בתפקוד המיני עקב החפצה עצמית הוא כי החפצה מסוג זה מאופיינת במחשבות ביקורתיות, בושה, אשמה וחרדה.
החרדה אשר נובעת מתוך ההחפצה העצמית מובילה לדלדול משאבים, באופן כזה שנשארת פחות אנרגיה ותשומת לב פנויה לתסמינים הנובעים מהגוף, מה שמוביל למודעות גופנית מינית נמוכה הגורמת לסיפוק מיני נמוך
תאוריות החפצה עוזרת להבין כיצד תמונה במדיה משפיעה על המנטליות, מעלה חרדה גופנית ובעיות נפשיות כמו דיכאון, אנורקסיה, בולמיה וחוסר תפקוד מיני, לצד בושה בגוף.
השלכה נוספת שיש להחפצה העצמית בעיקר על נשים היא דיכאון.
כאמור לעיל, החפצה עצמית מובילה למצב בו האישה נשפטת על פי חלקי גופה ולא על פי האופי שלה פעמים רבות.
היבט זה יוצר מצב בו האישה מרגישה חסרת אונים בתפיסה של הסביבה אותה ובתפיסה שלה את עצמה.
גורם נוסף לדיכאון אשר נובע מתוך ההחפצה המינית, היא כמות ההטרדות המיניות אותן חוות נשים רבות באופן יום-יומי
ההשלכות של ההחפצה העצמית לא משפיעות על כל בני האדם באופן זהה, והאופן בו האישה מאמצת את הפרספקטיבה של הצופה מהצד היא זו אשר תשפיע על ההחפצה העצמית
החמישייה העוצמתית , הוא הכינוי של נבחרת התעמלות הקרקע של ארצות הברית באולימפיאדת לונדון 2012, שזכתה בשתי מדליות זהב קבוצתיות.
החמישייה כללה את: גבי דאגלס (Gabby Douglas), מקאיילה מרוני (McKayla Maroney), אלי רייזמן (Aly Raisman), קיילה רוז (Kyla Russ) וג'ורדן וויבר (Jordyn Wieber).
במשחקים האולימפיים של 2012, גבי דאגלס זכתה במדליית זהב בקרב רב (All Arounds) והפכה לאפרו-אמריקאית הראשונה בהיסטוריה שעשתה זאת.
הנבחרת הביאה כבוד רב ותארים רבים לארצות הברית.
קרקע קורה קפיצות מקבילים קרב רב אישי קרב רב קבוצתיגבי דאגלס - - - - זהב זהב מקאיילה מרוני - - כסף - - זהבאלי רייזמן זהב ארד - - - זהב קיילה רוז - - - - - זהב ג'ורדן וויבר - - - - - זהב
באולימפיאדת ריו 2016, התגלתה חמישייה חדשה בנבחרת ההתעמלות של ארצות הברית, שכונתה "החמישייה האחרונה" (Final Five).
החמישייה הזו כללה את: סימון ביילס (Simone Biles), לורן הרננדס (Lauren Hernandez), מדיסון קושיאן (Madison Kocian).
החמישייה כללה גם את גבי דאגלס ואלי רייזמן, שלקחו חלק בחמישייה הראשונה באולימפיאדת לונדון.
בשנה זו התגלתה סימון ביילס, וכיום היא נחשבת למתעמלת הטובה בכל הזמנים.
באולימפיאדה, היא זכתה בחמש מדליות ומתוכן ארבע מדליות זהב.
מדליות באולימפיאדת ריו דה ז'ניירו 2016
קרקע קורה קפיצות מקבילים קרב רב אישי קרב רב קבוצתי סימון ביילס זהב ארד זהב - זהב זהב אלי רייזמן כסף - - - כסף זהב לורי הרננדס - כסף - - - זהב גבי דאגלס - - - - - זהב מדיסון קושיאן - - - כסף - זהב
החמצת אוקיינוסים היא תהליך של עלייה ברמת החומציות של מי האוקיינוסים עקב עליית ריכוז הפחמן הדו-חמצני (פד"ח) באטמוספירה.
התהליך התרחש כמה פעמים לאורך ההיסטוריה הגאולוגית של כדור הארץ, ועל פי מדידות התופעה חוזרת בשנים האחרונות.
בתהליך, מגיב הפחמן הדו-חמצני שבאטמוספירה עם מי האוקיינוסים ויוצר יוני מימן, אשר סותרים את הרמה הבסיסית הקיימת במי הים.
כתוצאה מהתהליך הופכת סביבת מי הים לחומצית יותר.
כיום, כ-30% מהפחמן הדו-חמצני הנפלט לאטמוספירה כתוצאה משריפת פחם, נפט וגז, מתמוסס בסופו של דבר באוקיינוס.
הדבר משפיע על המערכות האקולוגיות באוקיינוס, כאשר מינים שונים מתקשים להסתגל לתנאי הסביבה המשתנים.
במי האוקיינוסים, קיימת באופן טבעי חומצה פחמתית (H2CO3), אשר מתפקדת במים כבופר - תמיסה המתנגדת לשינויים ברמת החומציות, (pH) ובכך מגדילה את היציבות הכימית בסביבה הימית.
חומצה זו מתפרקת באחת משתי דרכים, כמתואר בתגובה הכימית הבאה:
לפי עיקרון לה-שטלייה, אם לסביבה בה מתרחשת התגובה מתווסף פד"ח (CO2), ייווצרו מולקולות נוספות של חומצה פחמתית והתגובה כולה תנטה שמאלה.
בצורה זו נוצרים יוני הידרוניום (הצורה המימית של יוני מימן H+).
ככל שכמות הפד"ח המתווסף גדלה, כך גדלה גם כמות יוני ההידרוניום הנוצרים בתגובה.
אחת מההשלכות של העלייה ביונים אלו היא שהם נקשרים לקרבונט ליצירת יון ביקרבונט (HCO3-), על חשבון ההיקשרות של הקרבונט לסידן.
בסביבה ימית משפיע שינוי זה על אורגניזמים בוני קונכיות, הזקוקים לקרבונט הקשור לסידן (CaCO3 המכונה ארגוניט) לבניית קונכיותיהם.
חומציות מי האוקיינוס נמדדת בסולם pH, סולם המודד את ריכוז יוני המימן (H+) בתמיסה.
ככל שיש יותר H+, כך רמת ה-pH נמוכה יותר והתמיסה חומצית יותר.
באופן זה, עליה ברמת הפד"ח מובילה לירידה ברמת ה-pH של מי האוקיינוס, כלומר לעלייה בחומציות של האוקיינוס.
גם לאחר הירידה, מי האוקיינוס אינם חומציים באמת.
בסולם pH, הרמה הנייטרלית היא 7 (לא בסיסי ולא חומצי); pH גדול מ-7 מעיד על תמיסה בסיסית יותר ו-pH קטן מ-7 מעיד על תמיסה חומצית יותר.
זהו סולם לוגריתמי, משמע כל שלב בו גדול מהקודם פי עשרה.
רמת ה-pH של מי האוקיינוסים בעידננו הייתה ועודנה גבוהה מ-7, אבל יש משמעות לעצם השינוי ומגמת ההחמצה.
במאתיים השנים האחרונות, מאז המהפכה התעשייתית, ייצור הפד"ח בידי האדם הלך וגבר.
פד"ח נפלט לאוויר כתוצאה מתהליכים תעשייתיים שונים, כמו שריפת דלקי מאובנים, הפקת מלט, ושינוי השימוש בקרקע (למשל בירוא יערות), ובהתאם גדל ריכוזו באטמוספירה.
הרמה הממוצעת העולמית של פד"ח באטמוספירה עלתה מרמות טרום-תעשייתיות של כ-280 חלקיקי CO2 על כל מיליון חלקיקים באוויר, ל-419 חלקיקים למיליון (נכון לשנת 2022).
כ-30% מהפד"ח שבאטמוספירה מתמוסס במימי האוקיינוסים (כ-22 מיליון טון ביום, נכון לשנת 2018), שאלמלא כן, על פי ההערכות, היה ריכוזו באטמוספירה גדול בכ-80 חלקיקים למיליון משהוא בפועל.
ההערכות הן שריכוז חלקיקי הפד"ח באטמוספירה צפוי להגיע ל-500 עד 1,000 חלקיקים למיליון עד סוף המאה ה-21.
ככל שגדל ריכוז הפד"ח באטמוספירה, גדל ריכוזו במימי האוקיינוס.
עלייה זו גורמת להחמצת אוקיינוסים.
גם התחממות מי האוקיינוס מאיצה את התהליך בכ-15%.
מאז אמצע המאה ה-18 ירדה רמת ה-pH של מימי האוקיינוס מ-8.2 ל-8.1. הדבר שווה ערך לעלייה של כ-30% בחומציות.
בקצב הנוכחי של תוספת הפד"ח, צפויה רמת ה-pH להמשיך ולרדת בעוד 0.3 עד 0.4 יחידות pH עד סוף המאה ה-21 ולהגיע ל-7.8 או 7.7 בסולם, שווה ערך לעלייה של 100% עד 150% בחומציות.
ישנם הבדלים אזוריים ברמות ההחמצה.
שיעורי השינוי ברמת החומציות גבוהים יותר באזורי האוקיינוס הנמצאים בקווי רוחב גבוהים יותר.
בים התיכון קצב ההחמצה גבוה יותר, בשל מאפייניו הגאוגרפיים-אוקיינוגרפיים, ומאז המהפכה התעשייתית נרשמה בו ירידה של 0.14 יחידות pH (לעומת 0.1 בממוצע העולמי).
מעבר לרמת ה-pH עצמה, התהליך הכימי של החמצת האוקיינוס גורם לירידה ברמות הארגוניט במים.
זהו מינרל קרבונטי העשוי סידן פחמתי, ההכרחי לאורגניזמים ימיים כמו אלמוגים ובעלי קונכיות, ליצירת השלד או הקונכייה ותחזוקתם.
כאשר ריכוז יוני הסידן והקרבונט במים יורד מתחת לרמה הדרושה ליצירת ארגוניט, הדבר מסכן את כל המערכת האקולוגית התלויה באורגניזמים אלו.
הירידה החזקה ביותר ברוויית הארגוניט נמצאה באזורים הטרופיים, ובייחוד במזרח האוקיינוס השקט.
החמצת האוקיינוסים משפיעה על המערכת האקולוגית באוקיינוס, שכן האורגניזמים מותאמים לטווח pH מסוים.
תהליכים ביוכימיים שונים רגישים לשינויים ברמת החומציות.
אצל בעלי החיים הימיים, שינויים אלו משפיעים על התקשורת הכימית ועל תהליכי הרבייה והגדילה.
החמצת האוקיינוסים מובילה גם לשינויים בכימיקלים הזמינים לבעלי החיים לבניית גופם וקונכיותיהם.
החמצת האוקיינוסים משפיעה על החיים הימיים גם ברמת המערכת האקולוגית בכללותה, למשל על ידי פגיעה בדינמיקות בין אוכלוסיות או פגיעה במיני מפתח - מינים אשר השפעתם על המערכת האקולוגית גדולה במיוחד.
במקרי קיצון, עשויים מינים מסוימים להיכחד, כפי שאירע בעבר בתקופות של עליה מהירה ברמת החומציות של מי הים, למשל באירוע ההכחדה ההמונית בסוף הטריאס לפני כ-201 מיליון שנים.
החממה היא סדרת נוער ישראלית, אשר שודרה בשנים 2012–2016 בערוץ ניקלודיאון למנויי Yes ונמשכה על פני 3 עונות (175 פרקים).
את הסדרה יצר וכתב גיורא חמיצר.
הסדרה מתארת את עלילותיהם של בני נוער הלומדים בבית-ספר למנהיגים הנקרא "החממה" שהוא גם פנימייה שעל שפת הכנרת.
בינואר 2014 עלתה הסדרה לשידור בערוץ ניקלודיאון בבריטניה, בדיבוב לאנגלית.
הסדרה זכתה לפופולריות רבה בקרב בני נוער, וזכתה בפרס האקדמיה הישראלית לטלוויזיה בקטגוריית "סדרת הילדים והנוער הטובה ביותר" בשנים 2013, 2014 ו-2015. בעקבות הצלחתה של הסדרה, הודיעה הפקת הסדרה על מכירת הזכויות לנטפליקס.
אלה-לי "ללי" רשף (גאיה שליטא-כץ) - הגיבורה הראשית של הסדרה - נערה חכמה, צינית, כריזמטית ומנהיגה מלידה.
בתם הבכורה של נעמי וגורי רשף ואחותו הגדולה של אלפי.
בתחילת העונה הראשונה מתחילה להתפתח מערכת יחסים בין אלה-לי ליפתח עד שאיימי מגיעה והיא מגלה שהיא ויפתח מנהלים מערכת יחסים מרחוק.
משתפת פעולה עם דניאל וחושפת ביחד איתו את מזימתם של זאב וג'ודי.
בעונה השנייה נהפכת לבת זוגו של דניאל ועוברת לבית הנשרים לאחר שהסתכסכה עם חבריה ממועדון העורבים.
נדבקת בווירוס קטלני אך מקבלת את הנוגדן לווירוס לאחר ששתתה אותו ממי המערה.
בסוף העונה השנייה נפרדת מדניאל לאחר ששיקר לה, נעשית בת זוגו של יפתח וחוזרת אל מועדון העורבים.
בתחילת העונה השלישית מאושפזת בבית הבראה.
נכנסה לנוביה כדי לעזור לעומאר לחזור לשלטון יחד עם דניאל ונפתלי (אביו של דניאל).
הצטרפה לפרויקט החלל ביחד עם יפתח.
אחרי שהיא ויפתח נפרדים והוא עוזב את הפרויקט אלה-לי מבינה שהיא עוד בעניין של דניאל אבל עקב המזימות של יובל ואיימי הם לא מדברים.
לאחר שיובל מודה באמת בפניה ובפני דניאל היא חוזרת להיות בת זוגו של דניאל.
ממונה להיות קפטנית העורבים לתקופה קטנה, אך בסוף הסדרה יפתח חוזר להיות קפטן העורבים במקום אלה-לי.
בסוף לא טסה לחלל יחד עם המעבורת אלא מצילה את העולם ממלחמת עולם שלישית שתכנן זאב נאמן.
יפתח הר-לב (לי בירן) - קפטן העורבים בשתי העונות הראשונות.
בתחילת עונה 1 מתחילה להתפתח בינו ובין אלה-לי מערכת יחסים אך בהמשך מגיעה בת זוגו איימי ואלה-לי מבינה שהוא הסתיר את איימי ממנה.
הוא מנסה להתקרב לאלה-לי אך היא מתרחקת ממנו.
בעונה 2 נדבק בווירוס קטלני ומאושפז בבית הבראה.
אלה-לי הצילה את חייו באמצעות הנוגדן לווירוס שקיבלה ממי המערה, כך שגם הוא נושא את הנוגדן לווירוס בגופו.
בסוף העונה השנייה לאחר שנרפא, חוזר להיות בן זוגה של אלה-לי.
בעונה השלישית נכנס לפרויקט החלל.
עוזב את הפרויקט מפני ששיקר לד"ר קארין פינטו שהוא ואלה-לי נפרדו, בזמן שהוא ואלה-לי היו זוג.
עשה זאת כדי להגן על אלה-לי, אך בסופו של דבר חוזר לפרויקט בזכותה.
במהלך אחת ממשימות ההכנה בפרויקט אלה-לי והוא נפרדים והוא עוזב את הפרויקט.
נהיה בן זוגה של סופי אך לבסוף הם נפרדו מפני שסופי גילתה שעדיין יש לו רגשות לאלה-לי.
בפרק האחרון נורה על ידי זאב בכתפו אבל שורד, בסוף חוזר להיות קפטן העורבים.
נטלי "נט" קליין (דר זוזובסקי) - נערה חכמה, דבקה במטרה, נחושה, חשדנית וסקרנית.
בתם של לואיס ואביגיל (שמתה בלידתה) ואחותו הקטנה של רובי.
בעלת חושים חדים לזיהוי מזימות ופרטים לא הגיוניים.
בת זוגו של דניאל בתחילת הסדרה, בהמשך השניים נפרדים.
מתאהבת באלפי והשניים הופכים לבני זוג.
הופנטה בהוראתה של ג'ודי ובעקבות כך נפרדה מאלפי וחזרה לדניאל אך בהמשך יוצאת מההיפנוזה בעזרת דניאל ואלה-לי וחוזרת לאלפי.
נפרדה מאלפי באמצע העונה השנייה ועברה לבית העורבים לאחר שהסתכסכה עם חבריה למועדון הנשרים.
בעונה השלישית נבחרת להיות קפטנית העורבים ולאט לאט מתחילה להתאהב ביפתח.
מנסה לאתר את אחיה ומסגירה אותו למשטרה לאחר שהציל אותה מחטיפה, ללא ידיעה כי זאב הפליל אותו.
גילתה שזאב חי בזכות פתק שרובי השאיר לאביה ובעקבות הפתק הצטרפה לאלה-לי, דניאל, מתי ודינה בניסיון לאתר את זאב.
עלתה על המטוס ביחד עם עומאר אל-שריף וספי שחל ונטרלה את פצצת האיקארוס שהוטמנה בה בעזרת אלה-לי ודניאל.
לואיס מפטר אותה מתפקיד הקפטנית מסיבות משמעתיות.
גילתה על היומן של אמא שלה וגם על מועדון הדרורים שרצתה להקים, לבסוף לקחה חלק מרכזי בהקמת המועדון ולקחה אותו תחת חסותה.
במסיבת הסיום בסדרה לא נראית בחולצת עורבים אלא בחולצת דרורים, כך שייתכן שהיא עברה לקראת סיום הסדרה לבית הדרורים.
דינה נבון (ג'וי ריגר) - חברה בבית העורבים.
נערה בעלת אופי מיוחד, בעלת לשון מחוספסת וחדה, צינית.
יש לה קעקוע משותף עם אוזי (לטאה).
שוחררה באישור מיוחד מהכלא לאחר ששדדה בנק, והתקבלה ל"חממה".
בת זוגו של מתי מסוף העונה הראשונה.
בעונה השנייה חוזר אוזי, בן זוגה מהעבר הרוצה שיחזרו להיות בני זוג אך היא מסרבת ודוחה אותו.
לקראת סוף העונה השנייה נוסעת לירושלים כדי לבקש מאוזי עזרה בסיכול מזימתו של הלקוח, לבסוף הוא מסכים והשניים מצילים את אלה-לי ויפתח מהרובה של אריק ועוזרים להם לברוח ממנו.
אריק ירה בה כדור בבטן אך היא נרפאת ממנו כעבור שבוע.
בעונה השלישית היא ומתי נפרדים והיא חושבת שזה בגלל אלונה ונפגעת מכך.
מתאהבת במנו לאחר הפרידה ממתי בשעה שמנו רוצה את נטלי אך לאחר זמן מה מתגלה כי מנו אוהב אותה והשניים נהיים זוג, ודינה סועדת אותו בסתר ועוזרת לו עם מחלת הסרטן.
לאחר שמנו טס ללוס אנג'לס, דינה עוזרת לאלה-לי למצוא את זאב.
הוזמנה על ידי מנו לבוא לבקר בלוס אנג'לס, אך מתי ביטל לה את הוויזה, וגילה לה בהמשך שעשה זאת מפני שהוא מאוהב בה.
בסוף העונה היא מסרבת לנסוע עם מנו לארצות הברית וחוזרת למתי.
מתתיהו "מתי" ספיבק (ליאור שבתאי) - חבר בבית העורבים.
נער גאון, עילוי במחשבים שהוקפץ שתי כיתות.
בעליה של מעבדת מחשבים משוכללת ב"חממה".
אוהב לשחק שחמט עם אלונה.
בעונה הראשונה התאהב באלונה, אך בסוף העונה הראשונה הפך לבן זוגה של דינה.
בעונה השנייה עזר לדינה למצוא את המגנטיט הקטן לאחר שנגנב, כמו כן עזר לדינה ולאוזי לאתר את הלקוח (כמו כן את אלה-לי, יפתח ולואיס שהלקוח החזיק כבני ערובה).
פורץ למחשבים של המוסד כדי לאתר את אביו של דניאל, למצוא את פרוטוקול עסקת העברתו של עומאר לנוביה ולהתחבר לתדר של חיל האוויר כדי למנוע ממנו להפציץ את הארמון הנשיאותי של נוביה בשעה שעומאר, אלה-לי דניאל ונפתלי נמצאים שם.
בשביל לא להיכנס לכלא עוזר למוסד למצוא את הפורץ השני למערכת המחשבים.
בהמשך הבין שהוא מאוהב באלונה, השניים מתנשקים, ולאחר מכן אלונה חוזרת לבלארוס.
ביטל את הוויזה של דינה מפני שרצה שתישאר בארץ, ואז התוודה שהוא אוהב אותה.
בסוף העונה הם חוזרים להיות ביחד.
אלונה ברגר (סמדר חייט) - חברה בבית העורבים, גאונה מחשבים.
אוהבת לשחק שחמט עם מתי ומאוהבת בו.
נפגעת מזה שמתי ודינה ביחד ומנסה שמתי יתאהב בה.
בעונה הראשונה משתפת פעולה עם רובי, אך לא יודעת באיזו מזימה היא לוקחת חלק ומתחרטת על זה אחר כך, טסה לבלארוס עם הוריה בעקבות ההסתבכות.
לקראת סוף העונה הראשונה היא טסה בחזרה ל"חממה" מאחורי הגב של ההורים שלה, בורחת מרובי ומבוריס בעזרתה של איימי, מצטרפת לחברות "גלאפגוס" ולוקחת חלק בסיכול מזימת רעידות האדמה של הלקוח.
בעונה השלישית, משתפת לכאורה פעולה שוב עם רובי (אך למעשה עם זאב) כדי להציל את הוריה שנאסרו על ידו בבלארוס באשמת ריגול.
נפצעת כשמצילה את מתי ממתנקש של זאב.
היא ומתי מתנשקים ולאחר מכן היא עוזבת את החממה, אך חוזרת לטקס הסיום.
עמנואל "מנו" בלוך (דייוויד טטרו) (עונה 3) - ספורטאי מחונן.
חסר טאקט, אחד שאומר את הכל בפנים.
בתחילת העונה היה דלוק על נטלי ובגללה נכנס לעורבים ולא לנשרים אך בהמשך מתגלה כי הוא אוהב את דינה כבר הרבה זמן והופך לבן זוגה.
בפרק 136 מתברר שהוא חולה בסרטן הלימפה.
מסתתר ב"חממה" לזמן מה אך בסוף טס ללוס אנג'לס להוריו בשביל להשלים את הטיפולים.
מבקש מדינה להצטרף אליו לאחר סיום הלימודים ב"חממה" ואף מזמין לה כרטיס טיסה ללוס אנג'לס, אלא שאז מתי מבטל לה את הויזה לטיסה לאמריקה והיא בוחרת להישאר בישראל.
מנו חוזר לחממה בפרק האחרון אולם דינה מסרבת לנסוע איתו ונפרדת ממנו כי היא הבינה שהיא אוהבת את מתי.
מנו נשאר גם כן בישראל והשניים נשארים ידידים.
מחלים לגמרי ממחלתו וחוזר לטקס הסיום.
שירי (נועם זוננפלד) (עונה 3) - תלמידה בבית העורבים
דניאל גורן/דנינו (דניאל ליטמן) - בנם של ג'ודי ונפתלי.
קפטן הנשרים בתחילת עונה 1, בן זוגה של נטלי ועילוי בכדורסל, ביחסי אהבה–שנאה עם יפתח.
בהתחלה היה שחצן ואגואיסט אך בהמשך הפך לאדם טוב נדיב אכפתי ומתחשב.
בעקבות פרשת האקדח בעונה 1 הוא מודח מתפקידו כקפטן.
בהמשך העונה נטלי נפרדת ממנו, מאוחר יותר נטלי חזרה אליו בעקבות ההיפנוזה אך הוא ואלה-לי הוציאו אותה מההפנוט והיא חזרה לאלפי.
לבסוף אחרי שעבדו ביחד והצליחו לסכל את מזימת רעידות האדמה של הלקוח דניאל מתאהב באלה-לי והופך לבן זוגה בעונה השנייה.
אך לאחר ששיקר לה היא נפרדת ממנו בסוף העונה השנייה והופכת לבת זוגו של יפתח.
בתחילת העונה השלישית דניאל מאתר בעזרתו של מתי את אביו, נפתלי דנינו.
נכנס לנוביה כדי לעזור לעומאר לחזור לשלטון יחד עם אלה-לי ונפתלי.
עוזר לנטלי בנסיונותיה למצוא את רובי (שמתגלה כזאב).
רצה לחזור לנטלי אך היא לא רצתה (מכיוון שאהבה את יפתח).
נהיה בן זוגה של יובל.
השתתף במבצע לאיתורו של זאב וניצל על ידי ג'ודי ממתנקש של זאב.
לאחר סיום המבצע יובל מתוודה בפניו ובפני אלה-לי על שקרים והסכסוכים שעשתה בינו לבין רון חברו הטוב ובינו לבין אלה-לי ולכן הם נפרדים.
הוא ואלה-לי חוזרים להיות זוג בפרק 167. בפרק סיום הסדרה דניאל הרג את זאב ושרד את הנפילה, אך נאלץ ללכת עם קביים עד לסיום הלימודים ב"חממה".
לובש את חולצה מספר 3.
אלפי רשף (ידין גולדמן) (עונות 1–2, אורח בעונה 3) - נער טוב לב, מחונן ורגיש, עם זאת חם מזג שלא שולט על עצמו לעיתים ומתקשה לשלוט בעצביו במצבי לחץ.
בנם הצעיר של גורי ונעמי רשף ואחיה הצעיר של אלה-לי, חבר בבית הנשרים.
בעונה הראשונה סופי מאוהבת בו.
בהמשך העונה הראשונה מתאהב בנטלי אשר הופכת לבת זוגו ועוזבת אותו במהלך היפנוט וחוזרת לדניאל אך בסוף חוזרת לאלפי לאחר שהוצאה מההפנוט.
לקראת סוף העונה הראשונה הוא מציל את אביו מאריק וכמעט נהרג בעצמו.
במהלך העונה השנייה נטלי נפרדת ממנו לאחר שהוא לא מבין אותה ופוגע בה.
בהמשך העונה אלפי משתתף במחנה אימונים מיוחד שבעקבותיו אלפי נבחר לקחת חלק במסלול מקדים ל-NBA בארצות הברית ועוזב את "החממה" בעונה השלישית לטובת מכללת NBA בניו יורק.
במהלך העונה השלישית חוזר לארץ לחופשה ומגלה שההורים שלו התגרשו.
עוזר לאלה-לי להסתתר ב"חממה" בכך שאומר לנעמי וגורי שהיא טסה אליו לניו יורק.
לובש את חולצה מספר 8 בנבחרת הכדורסל של הנשרים.
סופי "סוף" נוימן (שיר מורנו) - נערה רגישה, סקרנית.
בעלת ביטחון עצמי גבוה מאוד, עיתונאית מלידה, בעלת חושים חדים.
חברתה הטובה ביותר של נטלי.
נבחרת לקפטנית בית הנשרים לאחר שדניאל הודח.
מפעילה את "הבלוג של סופי".
בעונה השנייה מתאהבת באוזי והשניים מתנשקים אך אוזי מסרב שיהפכו לזוג בשל תפקידו בחממה וכי לא רוצה שיסולק.
מבקשת לעזור לאוזי לאחר שעזב את החממה אך מסגירה אותו בלי כוונה למשטרה.
בסוף העונה השנייה הופכת לבת זוגו של רון ונבחרת להיות נציגת החממה כנואמת בכנס השלום, מעמד שבו היא משתמשת כדי להתריע את באי כנס השלום בנוכחותו של הלקוח באולם הראשי.
בעונה השלישית רון נפרד ממנה ומתחילה יריבות בין סופי לאיימי.
לאחר מזימה של איימי, מתפטרת סופי מתפקיד הקפטנית של בית הנשרים ואף סוגרת את הבלוג שלה.
מתחילה לחקור את סיפורה של דריה ובעקבות כך החברות בינה לבין נטלי מתדרדרת.
בהמשך העונה השלישית סופי הופכת לבת זוגו של יפתח ומשלימה עם נטלי.
היא ויפתח מסכלים אתגר שנחשב בעיניהם לבעייתי ובעקבותיו היא מתחברת יותר ויותר לבית העורבים, מבקשת לעבור לבית העורבים אך נאלצת להישאר בבית הנשרים.
נפרדת מיפתח לקראת סוף העונה השלישית כי היא מגלה שליפתח עדיין יש רגשות כלפי אלה-לי.
בסוף הסדרה סופי חוזרת להיות הקפטנית של בית הנשרים.
איימי בלום (אלי קרן-אסף) - נערה שחצנית, שקרנית, מניפולטיבית, נצלנית וסכסכנית, האקסית של יפתח.
דוחפת את האף שלה לכל מקום.
הגיעה מלונדון לישראל ישר לחממה בנשף חנוכה.
מצטרפת ל"חממה" באמצע העונה הראשונה, אל בית העורבים ויוצרת מריבה בין אלה-לי ויפתח.
עזרה לאלונה לברוח מרובי ומבוריס לקראת סוף העונה הראשונה.
שימשה בעונה השנייה ממלאת מקום זמנית של יפתח בתור הקפטנית אחרי שהציגה לעורבים סרטונים של נטלי מימיה בנשרים.
הייתה בת זוגם של יפתח ושל רון.
בעונה השלישית הודחה מ"החממה" על-ידי לואיס עקב התככים והשקרים שלה במהלך העונה השנייה, אך חזרה לנסות להתקבל שוב ונכנסה לבית הנשרים בעזרתה של סופי.
לאחר עוד מזימה מרושעת שלה, סופי עוזבת את תפקיד הקפטנית, והיא רוצה להתמודד עליו, חוזרת להיות בת זוגו של רון ובזכות כך מסכמת איתו על רוטציה בתפקיד, כשהיא מתחילה בה.
היא הופכת ליריבה של סופי, גורמת לחקירתו של אוזי ולסגירת הבלוג של סופי.
פותחת את הבלוג של סופי מחדש בשם "הבלוג של איימי" ולא מפסיקה להפיץ בו ידיעות פרטיות.
עוזרת ליובל להשאיר אצלה את דניאל.
התפטרה מתפקיד הקפטנית לטובת סופי, וחזרה לרון.
בסוף העונה הופכת לטובת לב.
רון אשכנזי (תמיר גינזבורג) - חבר בבית הנשרים.
חברו הטוב ביותר של דניאל.
היה מאוהב בסופי בעונה הראשונה וניהל רומן עם איימי בעונה השנייה.
לאחר שנפרד מאיימי הוא וסופי התקרבו והפכו לזוג בסוף העונה השנייה.
בעונה השלישית נפרד מסופי ומנסה להשיג שוב את איימי ולבסוף מצליח.
איימי מסכמת איתו על רוטציה בראשות הצוות, כשהיא מתחילה בה.
יובל ואיימי גרמו לדניאל ורון להפסיק להיות חברים, אך משלימים לאחר שיובל מודה בשקרים שלה בפני דניאל ואלה-לי כמו כן בפני רון.
רון נפרד מאיימי אחרי שסיפרה לו על ניסיונה לסלק את חברי מועדון הדרורים מהחממה, אך חוזר אליה בסוף העונה.
לובש את חולצה מספר 23.
יובל פרישמן (צופית עמנואל) (עונה 3) - תלמידה חדשה ב"חממה", חברת בית הנשרים.
יובל היא שחקנית כדורסל מצטיינת ובתו של גילי פרישמן, שחקן כדורסל מפורסם.
רוצה מעמד שווה בין שחקני הכדורסל.
נהפכת להיות בת זוגו של דניאל.
מחפה על אלה-לי, דניאל, מתי, דינה ונטלי כאשר אלו יוצאים לאתר את זאב ומעכבת את גורי כדי שיוכלו לצאת מהחממה בלי שיראה אותם.
הורסת את החברות של דניאל ורון ומפרידה בין אלה-לי ודניאל בעזרת איימי אך לבסוף מחליטה להודות בשקרים שלה בפני דניאל ואלה-לי ונפרדת מדניאל.
לובשת את חולצה מספר 33 (מה שמכעיס לרגע את דניאל).
איתן (יחיעם ברקו) (עונה 1): חבר בבית הנשרים.
גלי (ספיר פדידה) (עונה 3): חברה בבית הנשרים.
חברה טובה של איימי ומייעצת לה הרבה.
מורי (מיכאלי גבעתי) (עונה 3) - תלמיד בבית הדרורים.
גר יחד עם חבריו בבית מחסה על יד הכנרת אך הוא מפונה משם בהמשך העונה.
בעזרת נטלי וחבריה מוצא לו ולחבריו מקום בחממה בבית הדרורים.
דוד (נמרוד הוכנברג) (עונה 3) - תלמיד בבית הדרורים.
חבר טוב של מורי ואסתר מבית המחסה.
מעריץ גדול של כריסטיאנו רונאלדו.
אסתי (תמי רונן) (עונה 3) - תלמידה בבית הדרורים.
חברה טובה של מורי ודוד מבית המחסה.
דריה (גאיה צרפתי) (עונה 3) - בחורה שגרה בזולה קרוב ל"חממה", מארחת בזולה שלה את אוזי.
בעלת אח בשם מורי, שגר בבית מחסה שנמצא על סף סגירה.
תומכת באחיה כלכלית עם כסף שהיא מכייסת מתיירים.
בעבר היה למשפחתה שטח חקלאי, שהופקע בעקבות חוב והפך לחצר של בית הספר החממה.
נקמה בנטלי במסיבה לאחר שנטלי הובילה לסגירת בית היתומים שאחיה נמצא בו (מה שהתברר כאי-הבנה מצדה של נטלי בהמשך העונה).
נוטרת טינה ללואיס ובהמשך גם לנטלי.
בהמשך העונה מרבה לארח את סופי, יפתח ונטלי בזולה שלה.
בסוף היא ונטלי משלימות, וכשנטלי מחליטה לעזוב את החממה היא עוברת לגור בזולה.
לאחר שאוחיון הורס לה את הזולה, מצטרפת לחברי מועדון הדרורים ב"חממה" - מורי וחבריו מבית המחסה - אך פורשת בפרק 164 ולא חוזרת.
רובי קליין (אסף שיינברגר) (בפלאשבקים - איתמר כרמלי, טוני ברמן) - המנהל בפועל של "החממה".
בנם של לואיס ואביגיל ואחיה הגדול של נטלי.
מרגיש תמיד תסכול וצער מצד אביו כלפיו, על כך שאינו מעריך אותו באמת.
הבן אדם היחידי שאכפת לו ממנו זאת אחותו נטלי.
בעונה הראשונה לאחר שמזימתו נכשלה הוא נכנס לכלא אך בעונה השנייה לא נחשף ושוחרר על ידי עוזרו.
רובי עבד עם הלקוח, לכאורה, אולם בעצם עבד עם עצמו.
בסוף העונה מתגלה שיש לו פיצול אישיות, והוא בורח מבית החולים ועובר לחיות באי בודד.
חזר בעונה השלישית כדי להציל את נטלי מזאב, שניסה לחטוף אותה.
לטענתו, באי הבודד הוא למד לטפל בהפרעה שלו וזאב החליט להשתמש בזהותו כדי להפליל אותו, דבר שמתגלה כנכון.
הודה בפשעים שלא ביצע ונתן לזאב גישה לחשבון הבנק הסודי שלו מפני שזאב סחט אותו, כדי להגן על נטלי.
הוא נכנס לכלא אך הצליח להגניב ללואיס פתק ועליו כתוב שזאב נאמן חי ושהוא סחט להודות בפשעים שהוא עשה בשמו באחד הביקורים של אביו בכלא שלו.
לאחר שאביו מצא את הפתק, הוא זרק אותו וחשב שבנו עדיין משוגע, אלא שנטלי מצאה את הפתק שעזר לה ולחבריה לאתר את זאב.
גילה לנטלי איפה נמצא היומן הישן של אמא שלהם וכך נטלי גילתה על חזון מועדון הדרורים של אביגיל.
בפרקים האחרונים עזר ליפתח, סופי, נטלי, מתי ודינה לגלות את מזימתו של זאב.
לואיס קליין (רפי תבור) / (בפלאשבאקים - עודד מנסטר) - מנהל ומייסד "החממה".
אדם מקסים, חכם ובעל לב רחב.
אביהם של רובי ונטלי, שהקים את בית הספר החממה בהשפעת אשתו שנפטרה, אביגיל קליין.
דואג להישגים של בית-הספר ולעיתים מוכן לעשות הכול בשביל לעורר את התחרותיות של התלמידים כמו לסכסך בהם בצורה מוגזמת.
מזלזל בבנו רובי ולא יודע על מעלליו.
בעונה השנייה הוא פוטר מתפקידו כמנהל "החממה" בגלל משימה שהשתבשה בגללו וגרמה לפציעתה של סופי.
נחטף על-ידי הלקוח לקראת סוף העונה השנייה, אך מצליח להשתחרר בעזרתם של אוזי ודינה.
בסוף העונה השנייה חזר לתפקידו כמנהל "החממה".
בעונה השלישית הוציא צו הריסה לזולה של דריה בתור נקמה על כך שבתו נטלי עברה לגור אצלה בזולה.
התגלה שהסתיר מנטלי את חזון מועדון הדרורים של אביגיל, אך לקראת סוף העונה השלישית הוא נותן אור ירוק להקמת מועדון הדרורים בחממה.
בפרק סיום הסדרה לואיס עזר ליפתח, סופי, נטלי, מתי ודינה לגלות שספי הוא זאב.
גרשון (רועי אדר) - מאמן הכדורסל של נבחרת הנשרים ומאמן הספורט של בית-ספר "החממה".
מרבה לצחוק על הבנים של הנשרים וגם לצחוק איתם.
היה שותף לסכסוך הבתים בתחילת העונה השנייה.
אורנה (לנה אטינגר) (עונות 1–2) - מורה ב"חממה".
מלמדת בבית העורבים ובבית הנשרים.
מורה מסורה ואכפתית כלפי תלמידי החממה.
הופנטה על ידי הלקוח בעונה 2 שמתגלה בסוף העונה כפיצול אישיות של רובי.
לאחר שנתפסה רובי הורה לה לא להוציא מילה.
אהובה (רינה הורן) - מזכירתו של לואיס.
מזכירה מסורה וותיקה שאוהבת לאכול בריא.
יש לה אחיינית שמעריצה את דניאל.
נעמי רשף (שרון שטרק) / (בפלאשבקים - דנה מיינרט) - אשתו של גורי ואמם של אלפי ואלה-לי.
הקימה את המערה ביחד עם ג'ודי.
בעקבות פיצוץ המעבורת נחשבה כמתה, אך הייתה מורדמת כל הזמן בתוך מכל מיוחד חסין לפיצוצים.
לאחר שקמה מהתרדמת נתפסה על ידי אריק ונסחטה על ידי זאב לייצר מתקן שיפעיל את המגנטיט ליצירת רעידות אדמה תוך כדי שבתה מוחזקת בידי זאב, אך המתקן התפוצץ במכל החסין לפיצוצים כך שרעידת האדמה נמנעת.
בעונה השנייה התמנתה למנהלת "החממה" במקומו של לואיס שהתפטר.
במסגרת תפקידה כמנהלת החממה נסעה לכנס השלום ביחד עם כמה מתלמידי החממה, לקחה חלק בניסיון להביא את אלה-לי ויפתח לשם.
כשאריק הגיע לשם בניסיון לרצוח את אלה-לי היא ירתה באריק למוות.
בסוף העונה השנייה עזבה את ניהול "החממה".
במהלך העונה השלישית גורי מתגרש ממנה מפני שהוא אוהב את קארין פינטו.
אף על פי שחשבה שפרויקט החלל לא מתאים לאלה-לי, השפיעה על אלה-לי להתמיד במחנה האימונים של פרויקט החלל שעה שאלה-לי נכנסה לשם.
טסה לניו יורק כדי למצוא את אלה-לי, רק כדי לגלות שהיא לא שם.
לאחר מכן חוזרת לאירוע המעבורת ועל ידי הודעה שדניאל התחיל לכתוב דרך הטלפון שלה היא מגלה שספי הוא זאב ואירנה העוזרת שלו, והם אלה שחטפו את גורי, לואיס, נפתלי ותלמידי החממה.
היא וקארין משתלטות על אירנה ומאלצות אותה לשחרר את בני הערובה.
קרלו שיינברג/מרכוס (רן אפלברג) (עונה 1, אורח בעונה 2) - מדען גאון ותימהוני.
הציל את נעמי מקריסת המעבורת שבה חזרה לכדור הארץ, זאת על-ידי כך שבנה את המכל שהציל את נעמי מהתפוצצות המעבורת ושמר אותה בחיים.
נוצל על ידי זאב וג'ודי והיה שותפם למזימה.
התאבד כדי לסכל את מזימתם.
היה בכלא 7 שנים על פשע שלא עשה וברח משם בעזרת ג'ודי.
בעונה השנייה הלקוח הראה לרובי סרטון של מרכוס לגבי הווירוס, וכמו כן גם היה אורח בהזיות של אלה-לי בפרקים המאוחרים, כאשר היא הייתה במערה שנפלה עליה.
אוזי (לירן דוד) (עונות 2–3) - בן זוגה לשעבר של דינה שעדיין מאוהב בה.
יש לו קעקוע משותף עם דינה (לטאה).
מצטרף ל"חממה" בתור אב הבית אך בעצם רוצה להתקרב לדינה שוב.
במהלך עונה 2 מתאהב בסופי והשניים מתנשקים אך אוזי מסרב שיהפכו לזוג מחשש שיפוטר מ"החממה".
גנב את המגנטיט הקטן כדי לשלם בעזרת תחתית הזהב שבו חוב לפולי, אך צ'יצ'ו ירה בו בכל זאת.
מתי ודינה הוציאו לו את הכדור והוא מצדו עזר להם להחזיר את המגנטיט הקטן כמו כן הורה להם לשמור אותו במקום קר.
אחר כך פולי חטף אותו אבל השתחרר וברח.
עזר ללקוח להפליל את פולי כמי שמפיץ את הווירוס כדי שפולי יפסיק לרדוף אחריו.
לקראת סוף העונה השנייה דינה מגיעה אליו בבקשה לעזור לסכל את המזימה של הלקוח, תחילה אוזי מסרב אך מאוחר יותר נענה לבקשתה.
הוא הציל את אלה-לי ויפתח מהרובה של אריק ועזר להם לברוח ממנו, כמו כן עזר למתי ודינה לאתר את הווירוס בכנס השלום.
בעונה השלישית התגלה שהפסיד את כל כספו ורכושו וחוזר לעבוד בחממה.
בעקבות כך שאיימי חשפה שעבד בעבר עם רובי, נלקח לחקירה ועובר לגור אצל דריה ומפליל אותה בכך שהיא גנבה 7,000 שקלים מהחממה אבל בסוף נתפס אך מצליח לברוח, ולא ידוע מה עלה בגורלו.
ישי שליו (ירון ברובינסקי) (עונה 3) - היה עובד בערוץ החדשות.
התפטר לאחר שמיקי סיון חשפה את איקארוס ונהפך למורה ב"חממה" וטביב ירה בו בעזרת אקדח בפרק 120. נלקח לבית החולים וחוזר בפרק 140 ל"חממה".
למד משפטים ועוזר לסופי משפטית בפרשת בית היתומים.
לואיס פיטר אותו לאחר שהמרה את פיו וגילה לתלמידים שהעורבים, שלמדו בצורה שלואיס לא הסכים לה, קיבלו במגן במתמטיקה ציון גבוה יותר מזה של הנשרים.
זאב נאמן (שרון אלכסנדר / יגאל זקס (כשהתחזה לספי)) (עונות 1 ו-3) - הנבל הראשי בסדרה.
שיתף פעולה עם הלקוח כדי להתעשר.
עבד כראש לשכת ראש הממשלה כדי לגלות סודות מדינה, על מנת להשתמש בזה במזימותיו עבור הלקוח.
ניסה לעזור ללקוח לגרום לרעידת אדמה יחד עם ג'ודי.
לאחר שמזימתם נכשלה הוא כביכול נרצח על ידי ניקול, משתפת פעולה של הלקוח.
בעונה השלישית התברר שהוא שרד את היריות - בריאות ובכליה השמאלית - והוא משתמש בזהותו של רובי כדי לבצע פשעים.
רצח את דוקטור אייזנברג באמצעות רעל תוך כדי שהוא מתחזה לרובי וניסה לחטוף את נטלי תוך כדי שהוא מתחזה לרובי.
לאחר שרובי נעצר, זאב סוחט אותו להודות בפשעים שלא רובי ביצע ולתת לו גישה למאגר הכסף העצום שברשותו על ידי כך שהוא איים שיהרוג את נטלי.
לאחר שתוכניתו לפוצץ את ספי שחל ועומאר אל-שריף (כמו גם את נטלי) על מטוס ראש הממשלה נכשלה, הוא נעצר ושוחרר על ידי ספי שחל לאחר שאיים כי יפוצץ את פצצות האיקארוס ברחבי ישראל.
טען כי הוא ברח לציריך, אך במהלך המבצע לאיתורו הדביק תמונה שלו וגרם לכולם לחשוב כי הוא מסתתר במפעל נטוש בנוביה-סיטי, שם חוסל לכאורה על ידי מטוס של חיל האוויר, וייתכן שהוא אף בחיים.
בפרק 170 מתגלה כי הוא אכן נסע לשווייץ על מנת להתחזות לספי שחל וניתח את פניו כך שיראו כפניו של ספי.
כחלק מהמזימה, זאב חטף את ספי שחל, והתחלף איתו כדי להציע לאלה-לי לטוס שוב לחלל - כל זאת במטרה לפוצץ את המעבורת, להאשים את נוביה בפיצוץ, להתחיל מלחמה בין ישראל לנוביה שתתפתח למלחמת עולם וכל המדינות ייקנו ממנו את פצצות האיקארוס וכך יתעשר וישיג שליטה במהלכי מלחמת העולם השלישית שתכנן.
נהרג בידי דניאל בפרק סיום הסדרה.
הלקוח (אדריאנו חאובל/אסף שיינברגר) (עונה 1 [קול בלבד] עונה 2 [מופיע]) - האישיות הנוספת של רובי קליין.
מכונה "הלקוח" בגלל העבודות המזדמנות שנתן לזאב, ג'ודי ורבים אחרים.
איש עשיר בעל כסף רב ועוזרים.
בעונה הראשונה הוא עומד מאחורי המזימה להשתמש בלוויין ובמגנטיט הגדול כדי לייצר רעידות אדמה ביוון/בישראל, זאת במטרה להרוויח כסף מהשקעות על נפילות הבורסה של מדינות אלו.
תלמידי החממה מסתכלים מזימה זו אך הוא בכל זאת מרוויח את הכסף הגדול מהימור אחר, על כך שראש הממשלה מרדכי רוזן יתפטר וממשלתו תיפול לאחר שתתגלה המזימה, מה שאכן קרה בסוף העונה הראשונה.
בעונה השנייה המזימה של הלקוח היא הפצה של וירוס קטלני שנחלב מהמגנטיט בכנס השלום.
עשה דיל עם אוזי שיפליל את פולי כמי שמפיץ את הווירוס וכך יוכל להמשיך.
נראה כי הוא שחרר את רובי מהכלא ושרובי עובד איתו, אך זו אינה האמת.
שרי נמצא אך ורק בציר הדמיון של רובי והלקוח מזוהה כרובי.
מנסה להרוג את יפתח ואלה-לי מפני שהם נושאים בדמם נוגדנים לווירוס בזכות המים מהמערה שאלה-לי שתתה, ולאחר מכן בעזרת ניתוח הושתלו אצל יפתח.
בהתחלה שולח את ג'רמי וג'ודי לשים פלסטרים מורעלים על יפתח ואלה-לי.
ג'רמי ניסה לטפל ביפתח כשהתחזה לאח סיעודי בבית ההבראה של יפתח, ואילו את ג'ודי שלח אל אלה-לי כשהבטיח לג'ודי שאם תצליח ישחרר אותה מהכלא, אך לא באמת התכוון לעמוד בהבטחתו.
אחרי שנכשל, שחרר את אריק מהכלא כדי שיחסל את יפתח ואלה-לי, אך גם בזה נכשל.
תלמידי החממה מצליחים להרוס גם את מזימת הפצת הווירוס על ידי כך שנטרלו אותו ושמו את פצצת העשן שבידו במים בטרם הספיקה להפעיל את גלאי העשן שבאולם המרכזי של כנס השלום.
בוריס (גרא סנדלר) (אורח בעונה 1) - שכירם של זאב וג'ודי.
נורה למוות על ידי רובי שהציל את נטלי אחותו ממנו כאשר הוא ניסה להרוג אותה.
ניקול (אור דניאל) (אורחת בעונה 1) - העוזרת של הלקוח.
רצחה לכאורה את זאב אך בעונה השלישית מתגלה שהוא שרד את היריות.
יוסי פרח (ארנון קריסה) (אורח בעונה 1) - שוטר מושחת.
פוצץ את המכונית של עצמו כדי להשמיד את רסיס הכדור שהיה גורם לדניאל להסתבך עם המשטרה.
בכסף שקיבל מג'ודי קנה שעון יקר וגרם לגורי לחשוד בו שהוא מושחת.
אך הוא ואריק גרמו לדוידי לחשוב שגורי משוגע ולפטר אותו.
צ'יצ'ו (שמוליק כהן) (אורח בעונה 2) - חייל של פולי שנשלח להרוג את אוזי.
ירה באוזי כדור אבל מתי ודינה מצליחים להוציא לו אותו.
פולי (רוני בליץ) (עונה 2) - ראש המאפייה הירושלמית, רודף אחרי אוזי שחייב לו כסף ושולח את החיילים שלו לתפוס אותו.
הופלל על ידי אוזי והלקוח ונכנס לכלא.
ג'רמי (דורון צפריר) (עונה 2) - עוזרו של רובי.
מבצע כל מה שהוא אומר לו.
מנסה להרוג את יפתח, אך לא מצליח.
יפתח מזריק לו את הרעל שהיה אמור להיות מוזרק לו עצמו.
אריק (מורדי גרשון) (עונה 1, אורח בעונה 2) - שוטר מושחת, סדיסט ושטני.
לכאורה חברו הטוב של גורי אך בפועל שותפם של זאב וג'ודי למזימת יצירת רעידות האדמה.
נדקר על ידי גורי בסיום העונה הראשונה.
בעונה השנייה שוחרר מהכלא על ידי הלקוח כדי להרוג את אלה-לי ויפתח, הוא התמהמה עם הירייה ולכן הוא רדף אחריהם עד כנס השלום שם נורה למוות על ידי נעמי.
בעונה השלישית אלה-לי דמיינה שהוא נמצא בהופעה של יפתח, היא ניסתה להרוג אותו, אך מיד מבינה שהיא חלמה ולמעשה תקפה נגן D.J.
ראפיק אל-שריף (הייתאם עומארי) (עונה 3) - אחיו של באסם, דוד של עומאר.
ירה בבאסם, ונהפך לנשיא של נוביה.
ניסה להרוג את עומאר כדי שלא יהיה מי שיתפוס חזרה את השלטון.
לאחר שעלה לשלטון עשה עם ספי שחל הסכם חילופים: עומאר תמורת איקארוס.
מודח מנשיאות נוביה על-ידי עומאר בעזרתם של נפתלי, אלה-לי, דניאל וחוליית מורדים מקומית.
נשלח לכלא על ידי עומאר.
דוקטור ראלף אייזנברג (אלי גלפרין) (עונה 3) - מדען וגאון.
עבד 14 שנה על "איקארוס", פרויקט חדשני ומהפכני, שיכול לגרום להשמדה טוטלית, ובעצם, נשק "יום הדין".
שילם לסילבר שישדוד אותו ויגנוב את איקארוס.
תכנן הכול מראש כדי להתעשר מהמלחמה בין ישראל מנוביה.
לכאורה חייל של רובי, אולם הוא לא יודע שהמפעיל שלו הוא בעצם זאב.
נרצח בידי זאב בעזרת רעל במשקה תוך כדי שזאב מתחזה לרובי.
אירנה (אפרת דור) (עונה 3) - עוזרת לזאב בכך שהיא מוכרת לו אמצעים להשלמת מזימתו ומחביאה בשבילו חלק מפצצות האיקארוס במקום לא ידוע.
לאחר שמזימתו הראשונה נכשלת, ממשיכה לעזור לו ומנהלת את העניינים בשבילו כשהוא מתחזה לראש הממשלה.
מחליפה את רוחמה בתור המזכירה של ספי\זאב.
בסוף העונה נתפסת על ידי נעמי וקארין ונאלצת להורות לאנשיה לשחרר את כל בני הערובה שברשותם.
טביב (מוראד חסן) (אורח בעונה 3) - נשלח להרוג את עומאר על ידי ראפיק.
נהרג על ידי נפתלי שהציל את עומאר.
סילבר (אולג לוין) (עונה 3) - הזמין את תלמידי החממה ל"לונה ספארק" ופוצץ את המקום.
במהלך פרק 112 מתגלה כי נשכר על ידי אייזנברג כדי לגנוב את איקארוס, חוסל באותו הפרק על-ידי אייזנברג בשלט רחוק, כדי למנוע מגידי ואנשיו לעלות עליו.
אלכס (אלדר ברנטמן) (אורח בעונה 3) - עובד אצל זאב בתור האקר.
פחדן, ומונה על ידי זאב לאחראי לשמור על ספי.
הצליח לברוח כשיפתח, נטלי, דינה ומתי באו לשחרר את ספי.
עומאר אל-שריף (אמיר ח'ורי) (עונה 3) - בנו של נשיא נוביה.
ברח מנוביה לאחר שדודו, ראפיק, עלה לשלטון וניסה להרוג אותו.
מסתתר ב"חממה", שם פגש את אלה-לי.
הדיח את ראפיק בעזרתם של נפתלי, אלה-לי, דניאל וחוליית מורדים מקומית והפך לשליט נוביה.